**PANEVĖŽIO RAJONO ĖRIŠKIŲ KULTŪROS CENTRAS**

188212687, Ėriškėlių g. 16, Ėriškiai, Panevėžio rajonas

**2020 m. III KETVIRČIO FINANSINIŲ ATASKAITŲ**

**AIŠKINAMASIS RAŠTAS**

1. **BENDROJI INFORMACIJA**
   1. **Įstaigą identifikuojantys ir jos veiklą apibūdinantys duomenys.**

Panevėžio rajono Ėriškių kultūros centras įregistruotas **2003 m. lapkričio 18 d. (pažymėjimas išduotas 2010 m. liepos 20d.), įregistravimo rejestro Nr. 053616.** Įmonės kodas – 188212687. Biudžetinė įstaiga. Duomenys kaupiami ir saugomi juridinių asmenų registre.

Adresas: Panevėžio rajonas, Ėriškiai, Ėriškėlių 16.

Įstaigos pagrindinė veikla - aktyvaus bendruomenės gyvenimo skatinimas.

* 1. **Informacija apie kontroliuojamus ir asocijuotus subjektus.**

Panevėžio rajono Ėriškių kultūros centras kontroliuojamų ir asocijuotų subjektų neturi.

* 1. **Informacija apie įstaigos filialus ir atstovybes.**

Panevėžio rajono Ėriškių kultūros centras turi padalinius Upytės linų muziejų ir Tradicinių amatų centrą.

* 1. **Darbuotojų skaičius.**

Ėriškių kultūros centre 2020 m. rugsėjo 30 d. dirbo 13 darbuotojų.

1. **APSKAITOS POLITIKA**

Įstaiga taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Apskaitos vadove pateikta apskaitos politika, ūkinių įvykių ir ūkinių operacijų registravimo tvarka užtikrina, kad finansinėse ataskaitose pateikiama informacija yra svarbi vartotojų sprendimams priimti ir patikima. Ėriškių kultūros centras pasirinktą apskaitos politiką, kuri apima ūkinių operacijų ir įvykių pripažinimo, įvertinimo ir apskaitos principus, metodus ir taisykles, taiko nuolat.

1. **AIŠKINAMOJO RAŠTO PASTABOS**

**Finansinės būklės ataskaita**

**3.1. Ilgalaikis turtas**

Ilgalaikis materialusis turtas finansinės būklės ataskaitoje parodytas likutine verte. Jis laikotarpio pabaigoje sudaro 266 080,02 Eur. Iš jų pastatai sudaro 201 749,24 Eur, kiti statiniai – 25 160,96 Eur, mašinos ir įrenginiai – 3 166,71 Eur, baldai ir biuro įranga – 0,29 Eur, kitas ilgalaikis materialusis turtas – 2 152,57 Eur., nebaigta statyba – 33 850,25 Eur.

**3.2. Trumpalaikis turtas**

Trumpalaikis turtas ketvirčio pabaigoje sudarė 62 182,09 Eur. Palyginus su praeitu ataskaitiniu laikotarpiu, sumažėjo 25 666,01 Eur.

3.3.1.Medžiagos ir žaliavos ataskaitinio laikotarpio pabaigoje sudarė 80,11 Eur. 3.3.2.Išankstiniai mokėjimai ataskaitinio laikotarpio pabaigoje sudarė 0,00 Eur.

3.3.3. Per vienerius metus gautinos sumos 15 180,76 Eur.

3.3.4. Gautinos sumos už turto naudojimą, parduotas prekes, turtą, paslaugas 127,60 Eur.

Sukauptos gautinos sumos 15 045,95 Eur., kurias sudaro gautinos sumos atlyginimams, atostoginių rezervui, taip pat įstaigos skoloms už paslaugas apmokėti. Kitos gautinos sumos – 7,21 Eur.

46 921,22 Eur **–** pinigai banke : 27,78 Eur biudžetinėje sąskaitoje; 197,20 Eur surenkamojoje spec. programų sąskaitoje; 499.90 Eur 2 proc. lėšos; 2 488,40 Eur pajamos už parduotas paslaugas (ne spec.lėšos, gautos iš biudžetinių įstaigų); 43 358,94 Eur projekto lėšos; 349,00 Eur socializacijos projekto pinigai.

**3.4. Finansavimo sumos**

3.4.1.Finansavimo sumos yra išdetalizuotos 20-ojo VSAFAS ,,Finansavimo sumos“ 4 priede ,,Finansavimo sumos pagal šaltinį, tikslinę paskirtį ir jų pokyčiai per ataskaitinį laikotarpį“. Nepanaudotas finansavimas iš valstybės biudžeto lėšų 31 468,14 Eur, iš savivaldybės biudžeto- 130 179,37 Eur., iš ES – 147 926,56 Eur, iš kitų šaltinių – 661,99 Eur.

**3.5. Mokėtinos sumos ir įsipareigojimai**

3.5.1. trumpalaikiai įsipareigojimai 12 932,39 Eur. Iš jų 1 153,62 Eur įstaigos įsiskolinimas kreditoriams, su darbo santykiais susiję įsipareigojimai – 7 836,35 Eur, sukauptos atostoginių sąnaudos 3 942,42 Eur, kiti trumpalaikiai įsipareigojimai – 0,00 Eur.

Palyginus su praėjusiu ataskaitiniu laikotarpiu trumpalaikiai įsipareigojimai padidėjo

7 100,51 Eur.

**VEIKLOS REZULTATŲ ATASKAITA**

**3.6. Pagrindinės veiklos kitos pajamos**

3.6.1. Pagrindinės veiklos pajamos 118 088,83 Eur. Jas sudaro finansavimo pajamos 116 833,13 Eur. Iš jų 2 898,71 Eur finansavimo pajamos iš valstybės lėšų, 92 270,64 Eur iš savivaldybių biudžetų, 21 642,09 Eur – iš ES lėšų ir 21,69 Eur - iš kitų finansavimo šaltinių. Pagrindinės veiklos pajamas palyginus su praėjusiu ataskaitiniu laikotarpiu padidėjo 22 456,05 Eur.

3.6.2. Pagrindinės veiklos kitos pajamos 1 255,70 Eur. Palyginus su praėjusiu laikotarpiu sumažėjo 1 645,05 Eur.

**3.7.** **Pagrindinės veiklos sąnaudos**

3.7.1. Pagrindinės veiklos sąnaudos sudaro 118 242,56 Eur. Iš jų darbo užmokesčio ir socialinio draudimo 71 456,15 Eur, nusidėvėjimo ir amortizacijos 4 002,79 Eur, komunalinių paslaugų ir ryšių – 6 540,86 Eur, (šildymas, elektros energijos tiekimas, interneto ir telefono ryšys), komandiruočių – 0,00 Eur, transporto – 165,00 Eur, kvalifikacijos kėlimo – 55,00 Eur, paprastojo remonto ir eksploatavimo – 36,68 Eur, sunaudotų ir parduotų atsargų savikaina – 23 914,83 Eur (maisto produktai, kanc. prekės), kitų paslaugų – 12 071,25 Eur, kitos – 0,00 Eur.

Palyginus su praėjusiu ataskaitiniu laikotarpiu sąnaudos padidėjo 22 631,69 Eur.

**3.8.** **Pagrindinės veiklos perviršis ir deficitas**

3.8.1. pagrindinės veiklos perviršis ar deficitas –153,73 Eur., jis gaunamas iš pagrindinės veiklos pajamų atėmus pagrindinės veiklos sąnaudas.

Direktorė Justė Gusevaitė-Grižė